SACHIN1
సచిన్‌ బ్రాండ్‌ ఎస్‌ఆర్‌టి స్మార్ట్‌ఫోన్‌ లాంచ్‌ నేడే
న్యూఢిల్లీ, మే 4: క్రికెట్‌ గాడ్‌ సచిన్‌ టెండూల్కర్‌ బ్రాండ్‌ స్మార్ట్‌ ఫోన్‌ దేశంలో లాంచ్‌ కానుంది. దేశీయ టెక్నాలజీ సంస్థ ఐఒటి స్టార్టప్‌ కంపెనీ స్మార్ట్రాన్‌ దీన్ని రూపొందించింది. దీంతో సచిన్‌ ఏ బిలియన్‌ డ్రీమ్స్‌ సినిమాతో సినీ రంగంలోకి ఎంట్రీ ఇచ్చిన టెండూల్కర్‌ ఇప్పుడు మొబైల్‌ ఫోన్లరంగంలోకి రానున్నారు. ఇన్‌స్పైర్డ్‌ బై సీనియస్‌ అనే ట్యాగ్‌లైన్‌తో ఈ స్మార్ట్‌ఫోన్లు యూజర్లను ఆటక్టుకోనున్నాయి. రిమో ఎస్‌ఆర్‌టి ప్రాజెక్టు కింద ఢిల్లీలో ఒక ప్రత్యేక కార్యక్రమంలో సచిన్‌ దీన్ని లాంచ్‌ చేయనున్నారు.
ప్లిప్‌కార్టులో ప్రత్యేకంగా మధ్యాహ్నం విడుదల కానుంది. ఎస్‌ఆర్‌టి (సచిన్‌ రమేశ్‌టెండుల్కర్‌) ఫోన్‌ అని పేరు పెట్టిన ఈ స్మార్ట్‌ఫోన్‌ ఆండ్రాయిడ్‌ ఆపరేటింగ్‌ సిస్టం ఆధారంగా పనిచేస్తుంది. మరోవైపు ఈ ప్రాజెక్టులో టెండూల్కర్‌ స్ట్రాటజిక్‌ పార్టనర్‌ కావడం విశేషం. ఫింగర్‌ప్రింట్‌ సెన్సర్‌తోపాటు ఆ ప్రతి ఫోన్‌ బ్యాక్‌ కవర్‌పై టెండూల్కర్‌ ఆటోగ్రాఫ్‌తో వస్తుండడం మరో స్పెషాలిటీ. కాగా ఈ స్మార్ట్‌ఫోన్‌ ధర 15వే రూపాయలు ఉంటుందని అంచనా. దీనికి సంబంధించి ట్విట్టర్‌లో ఫోన్‌ లవర్స్‌ను తెగ ఊరిస్తోంది. మే 1న టూ డేస్‌ టూ గో ఒక చిన్న వీడియోను పోస్ట్‌చేశారు. కాగా క్రికెట్‌ లెజండ్‌గా సచిన్‌కు ఉన్న క్రేజ్‌ ఈ ఫోన్‌కు మంచి ఎసెట్‌ అవుతుందన్నది మార్కెట్‌ విశ్లేషకులు భావిస్తున్నారు. దీంతోపాటు మోటో ఇండియా ఎండీ అమిత్‌బోనీ స్మార్ట్రాన్‌ కంపెనీ సేల్స్‌ అండ్‌ మార్కెటింగ్‌ వైస్‌ ప్రెసిడెంట్‌గా బాధ్యతలు చేపట్టడంతో మరికొన్ని అంచనాలు నెలకొన్నాయి.